ATODLEN 3 LLES PLANT A FAETHIR YN BREIFAT
Rheoliadau 7 ac 8
3 Y materion y cyfeiriwyd atynt yn rheoliadau 7(1)(d) ac 8(4) yw—
(a) bod diben a hyd arfaethedig y trefniant maethu yn cael ei ddeall a'i gytuno rhwng—
(i) rhieni'r plentyn neu unrhyw berson arall â chyfrifoldeb rhiant am y plentyn; a
(ii) y gofalydd maeth preifat;
(b) dymuniadau a theimladau'r plentyn am y trefniant (a'u hystyried yng ngoleuni ei oedran a'i ddeall);
(c) bod datblygiad corfforol, deallusol, emosiynol a chymdeithasol y plentyn a datblygiad ei ymddygiad yn briodol a boddhaol;
(ch) bod anghenion y plentyn sy'n codi o'i gred grefyddol, ei darddiad hiliol, a'i gefndir diwylliannol ac ieithyddol yn cael eu diwallu;
(d) bod y trefniadau ariannol ar gyfer gofalu am y plentyn a'i gynnal yn gweithio;
(dd) gallu'r gofalydd maeth preifat i edrych ar ôl y plentyn;
(e) addasrwydd y llety;
(f) bod y trefniadau ar gyfer gofal meddygol, deintyddol ac optegol a thriniaeth feddygol, ddeintyddol ac optegol, wrth law, ac yn benodol, fod y plentyn wedi'i roi ar restr person sy'n darparu gwasanaethau meddygol sylfaenol yn unol â Rhan 1 o Ddeddf y Gwasanaeth Iechyd Gwladol 1977;
(ff) y trefniadau ar gyfer addysg y plentyn;
(g) safon y gofal a roddir i'r plentyn;
(ng) addasrwydd aelodau aelwyd y gofalydd maeth preifat;
(h) a yw'r gofalydd maeth preifat, rhieni'r plentyn, unrhyw berson arall sydd â chyfrifoldeb rhiant am y plentyn, neu unrhyw berson arall sy'n ymwneud â'r plentyn yn cael y cyngor hwnnw y mae'n ymddangos i'r awdurdod bod ei angen;
(i) sut y gwneir penderfyniadau am ofal y plentyn; ac
(l) a yw'r cyswllt rhwng y plentyn a'i rieni, neu unrhyw berson arall y trefnwyd cyswllt ag ef, yn foddhaol ar gyfer y plentyn.